Ըմբշամարտ ութոտնուկների հետ

**Ըմբշամարտ ութոտնուկների հետ**, մարզաձև, որի ժամանակ սուզորդը պայքարել է մեծ ութոտնուկի դեմ ծանծաղ ջրում և նրան դուրս բերել ջրի երես։

Չնայած այն կոչվել է «ըմբշամարտ», սակայն կռվի հետ կապ չի ունեցել։ Ութոտնուկները սովորաբար վախկոտ են և ոչ ագրեսիվ, եթե նրանց չեն բարկացնում, կամ նույնիսկ այդ դեպքում նրանք սովորաբար փորձում են փախչել։ Սուզորդները հիմնականում փնտրել են ժայռոտ անցքերում թաքնված ութոտնուկների և փորձել բռնել նրանց գլուխներից։ Բռնելուց հետո սուզորդը շարունակել է քաշել, մինչև ութոտնուկը հանձնվել է։

1963 թվականին ութոտնուկների հետ ըմբշամարտի աշխարհի առաջնությունում երեք ջրասուզորդներ որսացել են ամենամեծ ութոտնուկին՝ խաղաղօվկիանոսյան 25.85 կգ քաշով հսկային։

## Պատմություն
Ութոտնուկների հետ ըմբշամարտի մասին առաջին հոդվածներից մեկը հրապարակվել է 1949 թվականին *Mechanix Illustrated* ամսագրում։

1957 թվականին մոտ 200 մարդ եկել է դիտելու ութոտնուկների հետ ըմբշամարտի մրցույթը, որն անցկացվել է Փյուջեթ սաունդում՝ Վաշինգտոն նահանգի Տակոմա քաղաքի մոտ: Օրեգոն նահանգի Պորտլենդ քաղաքից մի թիմ հաղթել է՝ բռնելով 36.29 կգ կշռող ութոտնուկ:

Ութոտնուկների հետ ըմբշամարտը հայտնի է դարձել ԱՄՆ Արևմտյան ափին 1960-ականներին: Ամեն տարի Վաշինգտոն նահանգի Փյուջեթ սաունդ քաղաքում տեղի է ունեցել մեծ առաջնություն: Մրցումները հեռարձակվել են հեռուստատեսությամբ, և մինչև 5000 մարդ եկել է ըմբշամարտը դիտելու: Ջրասուզորդներն ու թիմերը գավաթներ են շահել ամենամեծ ութոտնուկներին որսալու համար: Մրցումից հետո կենդանիներին կա՛մ կերել են, կա՛մ նվիրաբերել հանրային ակվարիումներին, կա՛մ էլ բաց են թողել օվկիանոս։

1963 թվականի ապրիլին 111 ջրասուզորդներ մասնակցել են ութոտնուկների հետ ըմբշամարտի աշխարհի առաջնությանը։ Նրանք որսացել են 25 հսկա խաղաղօվկիանոսյան ութոտնուկ (*Enteroctopus dofleini*), որոնք կշռել են 4-ից 57 ֆունտ (1.8-ից 25.9 կգ)։ Քանի որ լողափում բավարար քանակությամբ ութոտնուկներ չեն եղել, կազմակերպիչներն ափի երկայնքով բաց են թողել նախկինում որսած մի քանի ութոտնուկ՝ ապահովելու բավարար բովանդակություն հեռուստատեսությամբ հեռարձակվող հաղորդման համար։

1964 թվականին Հ. Ալեն Սմիթը հոդված է գրել *True* ամսագրի համար, որը հետագայում ամփոփվել է նրա 1973 թվականի *Low Man Rides Again* գրքում, որտեղ պատմել է Օ'Ռուրկ անունով մի մարդու մասին։ Օ'Ռուրկին տվել էին «Ութոտնուկների հետ ըմբշամարտի հայր» մականունը։ 1940-ականների վերջին Օ'Ռուրկը և իր գործընկերն ութոտնուկներ որսալու բիզնես են սկսել։ Օ'Ռուրկը կենդանի խայծի դեր է կատարել՝ մտնելով ջուրը, և երբ ութոտնուկը փաթաթվել է նրա շուրջը, գործընկերը նրան դուրս է քաշել։Օ'Ռուրկը դարձել է իսկական մասնագետ ութոտնուկների մտածելակերպն ու վարքագիծը հասկանալու գործում։ Նա սովորել է, թե ինչպես խաբել ութոտնուկներին և խույս տալ դրանցից ջրի տակ։ Նա՝ ութոտնուկներ որսացող ըմբիշներից շատ ավելի վաղ իմացել է, որ երկու ձեռք ունեցող մարդու համար անհնար է լիարժեք տիրապետության տակ առնել ութոտնուկին. նա լավ գիտեր, թե որքան անօգուտ է փորձել բռնել ութ ոտք ունեցող մրցակցին։*[[Թայմ|Time]]* ամսագրի 1965 թվականի համարում ութոտնուկների հետ ըմբշամարտի աճող հայտնիությունը նկարագրվել է հետևյալ կերպ․Ջրի տակ լողալն այլևս բավականաչափ հետաքրքիր չէ. ութոտնուկների հետ ըմբշամարտի նման մարզաձևերը նորաձև են դառնում, հատկապես Խաղաղ օվկիանոսի հյուսիսարևմտյան շրջանում, որտեղ ութոտնուկները կարող են մեծանալ մինչև 90 ֆունտ (41 կգ) և բավականին ուժեղ լինել։ Նրանց հետ ըմբշամարտելու ամենահամարձակ ձևը համարվում է սուզվելու պարագաներ չօգտագործելը։

## Ծանոթագրություններ

## Արտաքին հղումներ
* Octopus Wrestling, A Sport That Amounted To Cephalopod Home Invasion  (article from io9)

Կատեգորիա:Գլխոտանիներ